Jong vrou gestenig omdat sy vir liefde trou | Maroela Media
Die vrou is gestenig omdat sy met 'n man wat sy liefhet getroud is, en nie die man – haar neef – wat deur haar familie gekies is nie.
Farzana Iqbal (25) was na die hof in Lahore onderweg ná haar ouers 'n klag van ontvoering gelê het. Sy wou verduidelik dat sy nie ontvoer is nie, maar uit vrye wil getroud is. By die hof se hek is sy egter deur haar familie ingewag en gestenig. Sy is by die hospitaal dood verklaar.
Slegs haar pa is nog aangekeer.
Intussen het haar prokureur, Mustafa Kharal, bevestig Farzana was drie maande swanger. Klik hier om meer te lees.
In Pakistan word "eremoordenaars" dikwels nie vervolg nie, omdat die familie van die slagoffer hulle kan vergewe. Die "eremoordenaars is" egter gewoonlik die familie self. Na raming word gemiddeld 1 500 vroue jaarliks weens "erewraak" vermoor, maar 'n steniging in die openbaar is seldsaam.
Dis tragies dat daar steeds huwelike gereel en afgedwing word, dan nog om met 'n neef te trou. Hoe kry die ouers dit oor hul harte om hul eie dogter te stenig.
Daar skuil n mate van barbaarsheid in al hierdie oeroue tradisies.
Net so iets interressant. Indien n persoon vermoor word, en hy word skuldig bevind kan die afgestorwe se familie die moordenaar vergewe en hy kan vry loop. In baie gevalle waar die moorde gepleeg word, kry die familie n persoon wat nie familie is nie en hy doen die daad. die familie vergewe hom en dis verby.Wreed maar dis hoe tradisie is. Die familie se naam mag nooit in oneer gebring word nie.